# AUTOMATIKUS KIKAPCSOLÁS IDŐZÍTŐ

Ez a mód kikapcsolja a kezelőpanel és a fixáló egység áramellátását, majd a gépet a legkisebb áramfelvételi állapotban várakoztatja.
Az automatikus kikapcsolás időzítő akkor aktiválódik, ha készenléti üzemmódban eltelik a megadott idő anélkül, hogy a gép feladatot kapna.
Az előfűtés üzemmóddal összehasonlítva jóval nagyobb az energia-megtakarítás, de hosszabb a visszaállási idő.
Az [Energiatakarékos] gomb villog, ha a gép automatikus kikapcsolásidőzítő üzemmódban van.
Az automatikus kikapcsolás időzítő az [Energiatakarékos] gomb megnyomásával is bekapcsolható, ha az [Energiatakarékos] gomb nem világít.
Ez az üzemmód törlődik, ha készülékre nyomtatandó számítógépes vagy fax adatok érkeznek, vagy az [Energiatakarékos] gombot villogás közben megnyomják.
Az automatikus kikapcsolás időzítő beállítása:
A „Beállítás mód” menüben válassza az [Energiatakarékos] → [Automatikus Kikapcsolás] elemet.
Az Automatikus kikapcsolás módba lépés előtt 15 másodperccel megjelenik egy üzenet. Az üzenet bezárásához és a normál üzem folytatásához koppintson a [Folytatás] gombra.
Az üzenet a meghosszabbított normál üzemidő vége előtt 15 másodperccel ismét megjelenik.
Ha az üzenet megjelenését követő 15 másodpercen belül nem végez semmilyen műveletet, a gép automatikus kikapcsolás módba lép.
Az üzenet megjelenítésének beállítása:
Állítsa be az [Energiatakarékos] → [Energiatakarékos mód beállítása] → [Üzenet megjelenítése az Előfűtés módba / Auto kikapcsolás módba lépés késleltetéséhez] lehetőséget a "Beállítás mód (rendszergazda)" menüben.
Vissza a tetejére