# PAPÍR BETÖLTÉSE AZ OLDALSÓ TÁLCÁBA

## Áttekintés

Normál papírra, borítékra, címkeívekre, tabulált (indexfüles) papírra és egyéb speciális papírtípusokra való nyomtatáshoz az oldalsó tálca használható.
Az egyéb tálcák használatához hasonlóan legfeljebb 100 papírlap (106 g/m2 és 256 g/m2 közötti súlyú nehéz papír: 40 lap, 257 g/m2 és 300 g/m2 közötti súlyú nehéz papír: 20 lap) tölthető be a folyamatos nyomtatáshoz.

- Az eredeti behelyezése
- Tabulált (indexfüles) papír behelyezése
- Vetítőfólia behelyezése
- Borítékok behelyezése

- Ha a Sharp standard papírtól eltérő normál papírt vagy a SHARP által ajánlott vetítőfóliától eltérő speciális nyomathordozót használ, illetve, ha egy korábban már használt papír hátoldalára nyomtat, a papírt laponként kell adagolni. Egyszerre több lap adagolása elakadást okozhat.
- A papír betöltése előtt egyenesítse ki a papír felhajló részeit.
- Ha papírt ad a tálcában lévő mennyiséghez, vegye ki az oldalsó tálcában maradt papírt, adja a betöltendő köteghez, és egy kötegként tegye vissza. Ha úgy ad hozzá papírt, hogy nem veszi ki a maradék papírt, az adagolási hibát okozhat.

Az eredeti behelyezése
Papír betöltése A5 (7-1/4" x 10-1/2") méretig, fekvő tájolással.
Tabulált (indexfüles) papír behelyezése
Tabulált (indexfüles) papírra történő nyomtatáshoz, a tabulált (indexfüles) papírt nyomtatási felülettel lefelé helyezze az oldalsó tálcába.

- Csak papírból készült tabulált (indexfüles) papírt használjon. Papírtól eltérő anyagú (fólia, stb.) tabulált (indexfüles) papír nem használható.
- A tabulált papír indexfüleire történő nyomtatáshoz:
  Másolási módban használja az „Egyéb” menüben a [Jegyzettömbmásolás] lehetőségét. Nyomtatás módban használja az indexfül nyomtatás funkciót.

Vetítőfólia behelyezése

- Használjon SHARP által ajánlott vetítőfóliát.
  A vetítőfólia oldalsó tálcába történő behelyezésekor, a lekerekített sarok legyen bal elöl, ha a vetítőfóliát vízszintesen teszi be, vagy a bal hátsó sarokban, ha a vetítőfóliát függőlegesen teszi a gépbe.
- Ha több vetítőfólia lapot tesz az oldalsó tálcába, a lapokat többször forgassa át a beöltés előtt.
- Ha vetítőfóliára nyomtat, egyenként vegye ki a gépből a kész lapokat. Ha hagyja, hogy a lapok összegyűljenek a kimeneti tálcában, az szamárfülesedést eredményezhet.

Borítékok behelyezése
Ha borítékokat tesz az oldalsó tálcába, az alább látható tájolással, bal oldalra igazítva helyezze be azokat.

Borítékok behelyezése A borítéknak csak az elülső oldalára lehet nyomtatni vagy másolni. Az elülső oldalával lefelé helyezze el.

Fontos információk borítékok használatához

- Ne nyomtasson a borítékok mindkét oldalára. Ez adagolási hibát vagy gyenge nyomtatási minőséget eredményezhet.
- Bizonyos típusú borítékokra korlátozások vonatkoznak. További információkért forduljon szakképzett szerviztechnikushoz.
- Bizonyos működési környezetek gyűrődést, szennyeződést, adagolási hibát, gyenge festéktapadást vagy géphibát okozhatnak.
- Ne használja a következő borítékokat.
  - Fémpántos, műanyag kapcsos vagy szalagos borítékok
  - Zsinórral lezárt borítékok
  - Ablakos borítékok
  - Duplafalú borítékok
  - Egyenetlen felületű vagy dombornyomásos borítékok
  - Hajtogatott borítékok, vagy borítékok ragasztós felülettel
  - Kézzel készített borítékok
  - Levegős borítékok
  - Gyűrött, hajtogatott vagy szakadt borítékok
- Borítékok nem megfelelően illesztett ragasztási pozícióval a hátoldalon nem használhatók, mert ez gyűrődést eredményezhet.
- A nyomtatás minősége a boríték szélei körül 10 mm sávban nem garantált.
- A nyomtatási minőség nem garantált a borítékok azon részein, ahol nagy, ugrásszerű vastagságváltozás tapasztalható, például négyrétegű részek és háromnál kevesebb rétegű részek között.
- A nyomtatási minőség nem garantált a lezáráshoz használt felvált ragasztós füllel rendelkező borítékok esetében.

### Fontos információk prégelt papír használatához

- A prégelt papír egyenetlen felülete a prégelt papír típusától függően hatással lehet a nyomtatási minőségre.
  Bővebb információért forduljon az eladóhoz vagy hivatalos márkakereskedőhöz.
- Lehet, hogy néhány címkét a megadott tájolással be kell tölteni az oldalsó tálcába. Kövesse az erre vonatkozó utasításokat. Ha előnyomott címkék esetén a nyomtatott képek és az előnyomott űrlap nem illik össze, módosítsa az alkalmazás vagy a nyomtató-illesztőprogram beállításaiban a nyomtatott képek elforgatását.

## Használat

Nyissa ki az oldalsó tálcát.
Ne tegyen nehéz tárgyakat az oldalsó tálcára, és ne támaszkodjon a tálcára.
Amikor A4R vagy 8-1/2" x 11"R méretűnél nagyobb papírt tölt be, mindig húzza ki az oldalsó tálca toldatát.
Teljesen húzza ki a toldatot.
Igazítsa az oldalsó tálca lapvezetőit a papír szélességéhez.
A papírt nyomtatási oldalával lefelé töltse a tálcába.
Az oldalsó tálca lapvezetői mentén ütközésig tolja be a papírt az oldalsó tálcába.
"Fejléces" és "Előnyomott" papírnál nyomtatási felülettel felfelé helyezze el a papírt. Ha viszont a [Duplex letiltása] engedélyezett, a nyomtatási oldalt a szokásos móddal azonos tájolással állítsa be (nyomtatási felülettel lefelé).

- Ne erőltesse a papírt.
- Ha az oldalsó tálca lapvezetői szélesebbre lettek állítva, mint a papír, a lapvezetőket mozgassa addig, amíg azok pontosan nem illeszkednek a papír szélességéhez. Ha az oldalsó lapvezetők túl szélesre vannak állítva, a papír ferdén adagolódhat, vagy összegyűrődhet.

Vissza a tetejére