# A HÁLÓZATI LAPOLVASÓ HASZNÁLATA

A hálózati képolvasó funkció lehetővé teszi egy képfájl létrehozását a készülék által beolvasott eredeti adatokból és a fájl elküldését a hálózaton egy számítógépre, FTP kiszolgálóra vagy más rendeltetési helyekre. Szükség esetén egy TWAIN-kompatibilis alkalmazással a számítógépre is beolvassa az eredetit.
A hálózati szkenner funkció az alábbi lapolvasási módokat teszi lehetővé.

- Lapolvasás mód
- Internet fax mód
- Adatbeviteli mód

Lapolvasás mód
A készülék lapolvasás funkciója a beolvasott eredetit a rendeltetési hely beállításai alapján az alább leírtak szerint küldi el.

- Lapolvasás e-mailbe
  A beolvasott fájlt a készülék egy e-mailhez csatolva küldi el.

- Szkennelés FTP-re
  A beolvasott fájlt a készülék az FTP-kiszolgáló adott könyvtárába továbbítja.
  Ha a fájlt elküldte, lehetőség van arra is, hogy küldjön egy e-mailt egy előzőleg eltárolt e-mail címre, amelyben értesíti a címzettet a fájl helyéről.

- Lapolvasás az asztalra
  A beolvasott fájl az Ön által használt számítógép adott mappájába továbbítódik.
  A Lapolvasás az Asztalra funkció használatához telepíteni kell a szoftvert a géphez mellékelt „Sharpdesk/Network Scanner Utilities” CD-ROM-ról. A szoftver rendszerkövetelményeire vonatkozó információkhoz olvassa el a kézikönyvet (PDF formátum) vagy a Readme fájlt a CD-ROM-on. A szoftver telepítésére vonatkozó műveletsorokhoz olvassa el a „Sharpdesk telepítési útmutatót”.

- Lapolvasás hálózati mappába
  A beolvasott fájl a géppel azonos hálózaton lévő, Windows rendszerű számítógép hálózati mappájába továbbítódik.
  Ha a fájlt elküldte, lehetőség van arra is, hogy küldjön egy e-mailt egy előzőleg eltárolt e-mail címre, amelyben értesíti a címzettet a fájl helyéről.

A használatról lásd a „KÉP KÜLDÉSE LAPOLVASÁS MÓDBAN” című részt.
Internet fax mód
A beolvasott fájl Internet faxként továbbítódik. Szükség esetén a készülék képes az Internet faxok fogadására is.
A készülék támogatja a Közvetlen SMTP funkciót, amely lehetővé teszi, hogy a cégen belül közvetlenül, levelezőkiszolgáló használata nélkül küldjön internet faxokat.
Az Internet fax funkció használatához telepíteni kell az Internet fax bővítőkészletet.
A használatról lásd a „FAX KÜLDÉSE INTERNET FAX MÓDBAN” című részt.
Adatbeviteli mód
Adatbeviteli módban az érintőpanelen megadott vagy a gép által automatikusan létrehozott információ XML formátumú metaadatfájlként egy FTP-kiszolgálón található könyvtárba vagy számítógép-alkalmazásba küldhető.
A metaadat-küldési funkció használatához telepíteni kell az alkalmazásintegrációs modult.
Ha az alkalmazás-integrációs modult a hálózati lapolvasó funkcióval együtt használja, metaadatfájlt fűzhet a beolvasott képfájlhoz.
A metaadat egy fájlról, annak feldolgozási módjáról és más objektumokkal való kapcsolatáról tartalmaz információkat.
A használatról lásd a „METAADATOK KÜLDÉSE” című részt.
Vissza a tetejére