# EGYIDEJŰ NYOMTATÁS ÉS KÜLDÉS

## Áttekintés

Ezzel a funkcióval kinyomtathatja a gép alkalmazásaiban létrehozott adatokat, majd azokat egy időben elküldheti a gépben eltárolt címekre.
Ez a funkció lehetővé teszi, hogy a két feladatot, a nyomtatást és a küldést a nyomtató-illesztőprogramból egyetlen művelettel hajtsa végre.

- A címeket előzetesen menteni kell a készülékre. Bővebb információt a "CÍMEK TÁROLÁSA KÖZVETLEN BEVITELLEL" és a " CÍMEK TÁROLÁSA GLOBÁLIS CÍMKERESÉSSEL" részben talál.
- A készülék egyes küldési funkcióinak használatához végre kell hajtania az előkészítő lépéseket. Erről bővebb információt az egyes küldési funkciók leírásában talál.

- Ez a funkció Windows környezetben érhető el.
- Ez a funkció PCL6 nyomtató-illesztő program használata esetén áll rendelkezésre.
- Az adatok szimultán nyomtatása és küldése nem lehetséges, ha a [Rendszerbeállítás] opciót választja a Beállítás mód→[Nyomtatóbeállítások] → [Alapértelmezett beállítások] → [Küldés funkció nyomtatáskor való használatának tiltása]

## Használat

Windows
Kattintson a [Feladatkezelés] fülre, majd kattintson a [Nyomtatás és küldés] gombra.
Válassza ki a [Nyomtatás és küldés] jelölőnégyzetet, hogy megjelenjen a pipa .
Kattintson a [Címtár megnyitása] gombra.
A „Címtár” listából válassza ki a címet, amelyre az adatokat küldeni szeretné, majd kattintson a [Hozzáadás] gombra, ha a címet szeretné felvenni a „Rendeltetési hely” listába.

- Ha az összes címre szeretné elküldeni az adatokat, kattintson az [Összes hozzáadása] gombra.
- Válassza ki a címet, majd kattintson a [Törlés] gombra, ha a „Rendeltetési hely” listából szeretné törölni a címet. Ha az összes címet szeretné törölni, kattintson az [Összes törlése] gombra.

Legfeljebb 50 rendeltetési helyet lehet megadni.
Kattintson az [OK] gombra.
A küldési beállításokra a nyomtató-illesztőprogram beállításai érvényesek.
Vissza a tetejére