# NEM MŰKÖDIK A NYOMTATÁS

Ha nem tudja megoldani a problémát a kézikönyv megoldásainak segítségével, nyomja meg az [Üzem] gombot, majd állítsa a hálózati főkapcsolót „” helyzetbe. Várjon legalább 10 másodpercet, majd állítsa a hálózati főkapcsolót „” helyzetbe. Amikor a hálózati főkapcsoló színe zöldre váltott, nyomja meg az [ÜZEM] gombot.
Ha a feladatállapot-kijelző háttérszíne az érintőpanel jobb felső sarkában nem szürke, ne kapcsolja ki a hálózati főkapcsolót és ne húzza ki a tápkábelt a konnektorból. Ez megrongálhatja a merevlemezt, illetve a rajta tárolt vagy fogadott adatok elvesztését eredményezheti.

Ellenőrizze | Megoldás
--- | ---
Megfelelően van csatlakoztatva a számítógép a géphez? | Győződjön meg róla, hogy a számítógépen és a gépen a kábel biztonságosan lett-e a LAN csatlakozóhoz, illetve USB porthoz csatlakoztatva. Ha hálózathoz kapcsolódik, győződjön meg róla, hogy a LAN kábel biztonságosan van-e a hubhoz csatlakoztatva. – „A GÉP OLDALA ÉS HÁTLAPJA” a MINDEN MÓDBAN ELVÉGEZHETŐ MŰVELETEK részben
Ugyanahhoz a hálózathoz (LAN stb.) van csatlakoztatva a gép, mint a számítógép? | A gépnek ugyanahhoz a hálózathoz kell csatlakoznia, mint az Ön számítógépének. Ha nem tudja, milyen hálózatra van a gép csatlakoztatva, kérdezze meg a rendszergazdát.
Megfelelően lett az IP cím kiválasztva? (Windows) | Ellenőrizze az IP cím beállítását. Ha a gép nem rendelkezik állandó IP címmel (a gép a DHCP kiszolgálótól kap IP címet), nem lehet nyomtatni, ha az IP cím módosul. Nyomtassa ki az „Összes egyedi beállítás listája” listát beállítás módban, és ellenőrizze a gép IP címét. Ha az IP cím megváltozott, módosítsa a port beállítást a nyomtató-illesztőprogramban. „Beállítás mód” → [Listanyomtatás (felhasználó)] → [Összes Egyedi Beállítás Listája] Lásd: Szoftvertelepítési útmutató Ha az IP cím gyakran változik, ajánlatos egy állandó IP címet a géphez rendelni. „Beállítás mód” → [Hálózati Beállítások]
A szabványos TCP/IP-port használatával létrehozott nyomtatóportot használ? (Windows XP/Server 2003/Vista/Server 2008/7/8/Server 2012) | Ellenőrizze a számítógép beállításait. Ha a Windows rendszerben Szabványos TCP/IP-port használatával létrehozott portot használ, és az [SNMP állapot engedélyezve] jelölőnégyzet állapotú, előfordulhat, hogy nem lehet megfelelően nyomtatni. Állítsa az [SNMP állapot engedélyezve] jelölőnégyzetet állapotba. Lásd: Szoftvertelepítési útmutató
[Ethernet]-re lett állítva a „Connect via” elem az AppleTalkhoz? (Mac OS 9.0 – 9.2.2) | Nyissa meg az [AppleTalk] elemet a [Control Panels]-ből, és győződjön meg róla, hogy az [Ethernet] ki lett választva a „Connect via” menüben. Nem lehet nyomtatni, ha az [Ethernet] nincs kiválasztva.
Instabil állapotban van a számítógép? | Indítsa újra a számítógépet. A nyomtatás néha nem lehetséges, ha több alkalmazást futtat egyszerre, illetve, ha nincs elegendő szabad terület a memóriában vagy a merevlemezen. Indítsa újra a számítógépet.
Megfelelően lett megadva a gép a nyomtatáshoz használt alkalmazásban? | Ellenőrizze, hogy a nyomtató-illesztőprogram lett kiválasztva az alkalmazás nyomtatási ablakában. Ha a készülék nyomtató-illesztőprogramja nem jelenik meg a használható nyomtató-illesztőprogramok listájában, előfordulhat, hogy nem lett megfelelően telepítve. Távolítsa el a nyomtató-illesztőprogramot, és telepítse újból. Lásd: Szoftvertelepítési útmutató
Megfelelően működnek a hálózati csatlakozás eszközei? | Győződjön meg róla, hogy az útválasztók és más hálózati csatlakozási eszközök megfelelően működnek. Ha valamelyik eszköz nincs bekapcsolva, vagy hibásan működik, a probléma megoldásához olvassa el az eszköz használati kézikönyvét.
Túl rövid az I/O időtúllépés beállítása? | Forduljon a rendszergazdához. Ha az I/O időtúllépés beállítás túl rövid, hiba jelentkezhet írás vagy nyomtatás közben. Kérje meg a rendszergazdát, hogy konfiguráljon egy megfelelő időtartamot az „I/O időtúllépés” beállításban. „Beállítás mód” → [Nyomtató beállítások] → [Interfész beállítások] → [I/O időtúllépés].
Nyomtatott a gép Figyelmeztető oldalt? | Ellenőrizze a Figyelmeztető oldalt. Figyelmeztető oldalt nyomtat a gép, amelyen jelzi a probléma okát, ami miatt a nyomtatási feladatot nem lehet végrehajtani a megadottak szerint, és az ok nem jelenik meg a kijelzőn. Olvassa el a kinyomtatott oldalt, és tegye meg a szükséges intézkedéseket. Figyelmeztető oldalt nyomtat a gép például az alábbi esetekben. A nyomtatási feladat túl nagy a memóriához. Olyan funkciót adott meg, amelyet a rendszergazda letiltott. A gyári alapértelmezett beállítás szerint a Figyelmeztető oldal le van tiltva.
A rendszergazda letiltott bizonyos funkciókat? | Forduljon a rendszergazdához. Ha a felhasználó hitelesítés engedélyezett, a felhasználói beállításaiban lekorlátozhatták az Ön által használható funkciókat. Forduljon a rendszergazdához.

Vissza a tetejére