# HÁLÓZATI MAPPÁBAN LÉVŐ FÁJL KÖZVETLEN NYOMTATÁSA

## Áttekintés

A gép érintőpaneléről megadhat és kinyomtathat egy hálózati mappában tárolt fájlt.
Még ha a hálózati mappa nincs is regisztrálva, a hálózati mappa munkacsoporton belüli elérési útvonalának közvetlen beírásával vagy arra hivatkozva hozzáférhet a mappához.

- A hálózati mappa elérési útvonalának közvetlen megadása
- Hivatkozás a hálózati mappa elérési útvonalára

Hálózati mappa regisztrálása:
A hálózati mappa mentéséhez a „Beállítás mód” menüben válassza az [Alkalmazás beállítások] → [Beállítás MFP-ről történő nyomtatáshoz (SMB)] elemet. (Rendszergazda jogosultságot igényel.) Legfeljebb 20 hálózati mappa regisztrálható.
Ha jelszóval védett PDF fájlt választott, a nyomtatás megkezdéséhez meg kell adnia a jelszót a feladatállapot képernyőn.

- TITKOSÍTOTT PDF FÁJL NYOMTATÁSA

## Használat

A gép beállításainál megadott hálózati mappában található fájl nyomtatása
Koppintson a [Dokumentumtárolás] gombra.
Koppintson a [Nyomtatandó fájl választása hálózati mappából] billentyűre a kezelőpanelen.
A kezelőpanelen koppintson a [Regisztrált hálózati mappa megnyitása] billentyűre, majd koppintson az elérni kívánt hálózati mappára.
Ha a felhasználónév és jelszó megadását kérő képernyő jelenik meg, egyeztessen a szerver rendszergazdájával, és adja meg a megfelelő felhasználónevet és jelszót.

- Ha a [Mappa elérési út közvetlen megadása] gombra koppint, megjelenik a hálózati mappa elérési útjának közvetlen megadására szolgáló képernyő. A részletekről lásd „A hálózati mappa elérési útvonalának közvetlen megadása” című részt.
- Ha egymás után kiválasztja a munkacsoportot, kiszolgálót és a hálózati mappát, hozzáfér a mappa tartalmához. A részletekről lásd a „Hivatkozás a hálózati mappa elérési útvonalára” című részt.

Koppintson a nyomtatni kívánt fájlhoz tartozó gombra, majd a [Nyomtatási beállítások kiválasztása] gombra a műveleti panelen.

- Több fájl nyomtatásakor, koppintson a nyomtatni kívánt fájlok gombjaira, és koppintson a [Nyomtatás] billentyűre a kezelőpanelen.
- A nyomtatható fájlok gombjának bal oldalán megjelenik a ikon.
- A ikon a hálózati mappában lévő mappák gombjának bal oldalán jelenik meg. Egy mappa, vagy egy mappában lévő fájl megjelenítéséhez kattintson erre a billentyűre.

- Összesen 100 fájlgomb és mappagomb jeleníthető meg.
- A jelre koppintva egy mappaszinttel feljebb léphet.
- A hálózati mappa kiválasztására szolgáló képernyőhöz a gombot megnyomva térhet vissza.
- A képernyőn látható fájlok és mappák sorrendjének megváltoztatásához koppintson a [Fájl vagy mappa neve] gombra. A gomb minden koppintására a sorrend hol növekvő, hol csökkenő lesz.

Válassza ki a nyomtatási feltételeket.

- Ha a 4. lépésben több fájl választott ki, csak a nyomatok példányszámát adhatja meg.
- Ha a 4. lépésben olyan fájlt (PCL, PS vagy XPS) választott, amely nyomtatási beállításokat tartalmaz, a gép ezeket a beállításokat alkalmazza.

A [Nyomtatás fényes papírra] négyzet bejelölésekor a [Papír Forrás] beállítása a [Fényes papír] (oldalsó tálca) értékre, a [Kimeneti felbontás] pedig a [600 dpi (Kiváló minőség)] értékre módosul.
Koppintson a [Start] gombra.
A nyomtatás a kiválasztott fájl átvitele után megkezdődik.
A hálózati mappa elérési útvonalának közvetlen megadása
Koppintson a [Mappa elérési út közvetlen megadása] gombra „A gép beállításainál megadott hálózati mappában található fájl nyomtatása” rész 3. lépésében.
Adja meg a mappa elérési útját, a felhasználónevet és a jelszót.
Nyissa meg a hálózati mappa kezelőfelületét.
A nyomtatás részleteit lásd „A gép beállításainál megadott hálózati mappában található fájl nyomtatása” rész 4-6. lépéseinél.
Hivatkozás a hálózati mappa elérési útvonalára
Koppintson az elérni kívánt munkacsoporthoz tartozó billentyűre „A gép beállításainál megadott hálózati mappában található fájl nyomtatása” rész 3. lépésében.
Koppintson az elérni kívánt kiszolgáló vagy számítógép billentyűjére.
Ha a felhasználónév és jelszó megadását kérő képernyő jelenik meg, egyeztessen a szerver rendszergazdájával, és adja meg a megfelelő felhasználónevet és jelszót.
Koppintson az elérni kívánt hálózati mappa billentyűjére.
Nyissa meg a hálózati mappa kezelőfelületét.
A nyomtatás részleteit lásd „A gép beállításainál megadott hálózati mappában található fájl nyomtatása” rész 4-6. lépéseinél.

- A ikonra koppintva megadhat egy kulcsszót a munkacsoport, kiszolgáló vagy hálózati mappa megkereséséhez. A szöveg bevitelének módját lásd „A SZOFTVERES BILLENTYŰZET GOMBJAINAK NEVE ÉS FUNKCIÓJA” című részben.
- Legfeljebb 100 munkacsoport, 100 kiszolgáló és 100 hálózati mappa jelenik meg.
- A jelre koppintva egy mappaszinttel feljebb léphet.
- A hálózati munkacsoport kiválasztására szolgáló képernyőhöz a gombot megnyomva térhet vissza.

Vissza a tetejére