# AUTOMATIKUS DOKUMENTUMADAGOLÓ

## Áttekintés

Ez a fejezet leírja, hogyan tegye az eredetiket az automata dokumentumadagolóba.

- Szükség esetén eltérő méretű eredetiket is helyezhet az automatikus dokumentumadagolóba. Ebben az esetben mindegyik módban az „Egyéb” funkcióval állíthatja be a kevert eredetiket.
- Mielőtt az eredetiket a dokumentumadagoló tálcába teszi, győződjön meg róla, hogy minden tűzőkapcsot vagy gemkapcsot eltávolított-e.
- Ha az eredetiken hibajavító folyadéktól, tintától vagy ragasztótól származó nedves foltok vannak, várjon, amíg az eredetik megszáradnak, mielőtt másolatokat készít. Ellenkező esetben a gép belső része vagy a dokumentumüveg szennyeződhet tőle.
- Ne használja az alábbi eredetiket. Eredeti méretének pontatlan felismerése, az eredeti elakadása, vagy szennyeződés lehet az eredmény.
  Vetítőfóliát vagy egyéb átlátszó nyomathordozót, pauszpapírt, karbonpapírt, hőérzékeny papírt vagy hőátviteles festékszalaggal nyomtatott eredetiket nem tanácsos az automatikus dokumentumadagolóba tenni. Az adagolóból adagolandó eredetik nem lehetnek sérültek, gyűröttek, hajtogatottak, pontatlanul összeragasztottak, és nem lehet rajtuk kivágott lyuk. Többszörösen lyukasztott eredetik esetében (kivéve a két- vagy háromlyukú lyukasztott papírt) előfordulhat adagolási hiba.
- Ha két vagy három lyukú eredetiket használ, úgy helyezze be őket, hogy a lyukasztott él a dokumentumadagoló tálca adagolónyílásától távolabbi oldalon legyen.

Engedélyezett eredeti méretek

Minimum eredeti méret | Maximum eredeti méret
--- | ---
Szabványos méret (A legkisebb automatikusan észlelhető méret) 148 mm (hosszúság) x 210 mm, vagy A5 5-1/2" (hosszúság) x 8-1/2" (szélesség) Nem szabványos méret (A legkisebb manuálisan megadható méret) 131 mm (hosszúság) x 140 mm (szélesség) 5-1/8" (hosszúság) x 5-1/2" (szélesség) | Szabványos méret (A legnagyobb automatikusan észlelhető méret) 297 mm (hosszúság) x 420 mm (szélesség) vagy A3 11" (hosszúság) x 17" (szélesség) A3W (12" x 18") nem használható. Nem szabványos méret (A legnagyobb manuálisan megadható méret) Másolás mód: 297 mm (hosszúság) x 432 mm (szélesség) 11-5/8" (hosszúság) x 17" (szélesség) képküldés mód: 297 mm (hosszúság) x 1000 mm (szélesség) 11" (hosszúság) x 39-3/8" (szélesség)

Ha az eredeti nem szabványos méretű, az alkalmazott üzemmódnak megfelelő magyarázatot olvassa el itt:

- MÁSOLÓ „AZ EREDETI MÉRET MEGHATÁROZÁSA”
- KÉPKÜLDÉS „AZ EREDETI BEOLVASÁSI MÉRET MEGADÁSA SZÁMÉRTÉKKEL”

Engedélyezett eredeti súlyok

Egyoldalas lapolvasás: 9 lbs - 34 lbs (35 g/m2 - 128 g/m2)
Kétoldalas beolvasás: 15 lbs - 34 lbs (50 g/m2 - 128 g/m2)

35 g/m2 és 49 g/m2 (9 lbs és 14 lbs) közötti eredetik beolvasásához használja az "Egyéb" funkció "Lassú képolvasási" módját. A „Lassú beolvasás” használata nélküli lapolvasás az eredeti elakadását eredményezheti.
Ha a „Lassú beolvasás” módot választotta, az automatikus kétoldalas lapolvasás nem lehetséges.

## Használat

Ellenőrizze, hogy nincs eredeti a dokumentumüvegen.
Helyezze be az eredetit.
Legfeljebb 150 lap helyezhető be.
Ha az automatikus dokumentumadagoló befejezte a lapolvasást, vegye el az eredetiket a kiadótálcáról.
Vissza a tetejére