# A FESTÉKKAZETTA CSERÉJE

## Áttekintés

Ha a festék kifogyóban van, megjelenik a festékkazetta cseréjére figyelmeztető üzenet.
Mindig legyen egy festékkazetta-készlet tartalékban, hogy azonnal ki tudja cserélni a festékkazettát, ha az kifogy.
Csereüzenet
Ha a festék kifogyóban van, megjelenik a "Készen áll a beolvasásra másoláshoz. (Készítsen elő új festéket.)" üzenet. Ha ez az üzenet látható, készítsen elő egy festékkazettát a cseréhez.
Ha a festék mennyisége tovább csökken, megjelenik a "Cserélje ki a festék kazettát." üzenet. Ha ez az üzenet látható, cserélje ki a festékkazettát.

Ha a festékkazetta cseréje nélkül tovább használja a gépet, az alábbi üzenet jelenik meg. Ha a gép ilyen állapotba kerül, nem hajtható végre nyomtatás, amíg ki nem cseréli a festékkazettát.

- Ne dobja tűzbe a festékkazettát. A festék szétszállhat és égési sérülést okozhat.
- A festékkazettát kisgyermekektől elzárva tartsa.
- Ha a festékkazettát állítva tárolja, a festék összekeményedhet, és használhatatlanná válhat. A festékkazettákat mindig fektetve tárolja.
- Ha a SHARP által ajánlott festékkazettától eltérő típust használ, a készülék teljesítménye minőség és mennyiség tekintetében is elmaradhat a legjobbtól, és a készülék is károsodhat. Csak a SHARP által ajánlott festékkazettát használja.

A használati feltételektől függően előfordulhat, hogy a nyomtatási kép elhalványul vagy a kép elmosódott lesz.

- A használt festékkazettákat műanyag tasakban tartsa (ne dobja ki őket). A használt festékkazettákat a szerviztechnikus összegyűjti.
- A becsült maradék festékmennyiség megtekintéséhez (%-ban jelezve) tartsa lenyomva a [Főablak] gombot nyomtatás közben vagy készenléti üzemmódban.
- Amikor a festék kifogy és a kijelzőn a főablak látható, megjelenik a [Fest. Kifogy.] üzenet a képernyő jobb felső sarkában.

## Használat

Nyissa ki az előlapot.
Húzza maga felé a festékkazettát.
Vízszintes irányban óvatosan húzza ki a festékkazettát.
Ha a festékkazettát hirtelen mozdulattal húzza ki, kiömölhet belőle a festék.
Az ábrán látható módon mindkét kezével tartva lassan húzza ki a festékkazettát.
Bontson fel egy új festékkazettát, majd ötször-hatszor rázza meg.
Lassú mozdulattal, vízszintesen helyezze be az új festékkazettát.
Tolja be a kazettát, amíg biztonságosan a helyére nem pattan.
Folyamatosan tolja a kazettát, amíg a helyére nem kattan.
Zárja vissza az elülső borítót.
A festékkazetta cseréje után a gép automatikusan képbeállítás módba lép. Ne nyissa le az elülső bortót, ameddig ez tart.
Vissza a tetejére