# FOGYÓESZKÖZÖK TÍPUSA ÉS TÁROLÁSI MÓDOK

## Fogyóeszközök típusa

A Sharp által ajánlott másolópapírokat és címkéket használja. A részletekről a forgalmazójánál tájékozódhat.
A készülékhez az előírt festékkazettákat, tűzőkapocs-kazettákat és írásvetítő fóliákat használja.

Terméknév | Típusnév | Megjegyzések
--- | --- | ---
Tűzőkapocs-kazetta (finisherhez és gerinctűzős finisherhez) | MX-SCX1 | Kb. 5000 kapocs × 3
Tűzőkapocs-kazetta (finisherhez (nagyméretű rendező)) | AR-SC2 | Kb. 5000 kapocs × 3
Tűzőkapocs-kazetta (a gerinctűző finisher és a gerinctűző finisher (nagyméretű rendező) gerinctűző egységéhez) | AR-SC3 | Kb. 2000 kapocs × 3

## A festék és festékkazetták kezelése, illetve teendők vészhelyzet esetén

### Kezelés

Ne dobja tűzbe a festéket és festékkazettát. A festék szétszállhat és égési sérülést okozhat. Ne alkalmazzon erőt a festékkazetta kinyitásához. Festékporszivárgás fordulhat elő. Ebben az esetben semmiképpen se lélegezze be a port, illetve ügyeljen arra, hogy az ne kerüljön érintkezésbe a bőrével.

### Tárolás

A festéket és festékkazettákat hűvös és sötét helyen tárolja, mely nem lezárt és lángmentes. A festéket és festékkazettákat kisgyermekektől elzárva tartsa. Az új festékkazetta-dobozokat ne álló, hanem fekvő helyzetben tárolja, ügyelve arra, hogy ne cserélje fel a doboz alját és tetejét. Az álló helyzetben tárolt dobozok esetében a festék folyóssága akkor is csökken, ha alaposan felrázza a kazettát használat előtt. Az is előfordulhat, hogy ahelyett, hogy a készülékbe kerülne, a festék a kazettában marad.

### Teendők vészhelyzet esetén

###### Ha belélegezné a festékport:

Menjen tiszta levegőjű helyiségbe, és bő vízzel végezzen toroköblítést. Ha köhög, forduljon orvoshoz.

###### Ha a festék bőrrel kerül érintkezésbe:

Szappannal tisztítsa meg a bőrét, és vízzel öblítse le a festéket.

###### Ha a festék szembe kerül:

Haladéktalanul öblítse ki a szemét folyóvíz alatt. Fájdalom esetén forduljon orvoshoz.

###### Ha lenyeli a festéket:

Öblítse ki a száját, és igyon egy-két pohár vizet. Szükség szerint forduljon orvoshoz.

###### Vigyázat:

- Ne tárolja a festékkazettát olyan helyen, melynek hőmérséklete meghaladja a 40 Celsius-fokot.
  Ha ennél melegebb helyen tárolja a festékkazettát, a festék beszáradhat/megkeményedhet.
- A festékkazettákat és a festékporgyűjtő tartályt tartsa kisgyermekektől elzárva.

## Egyéb fogyóeszközök tárolási módjai

###### A fogyóeszközöket olyan helyen tárolja, mely megfelel a következő feltételeknek.

- A helyiség tiszta és száraz
- A helyiségben állandó a hőmérséklet
- A helyiségben nincs közvetlen napfény

###### A másolópapírt csomagolásában, fektetve tárolja.

Ha nem helyezi tasakba a papírt, illetve állítva tárolja azt, a lapok meggyűrődhetnek vagy nedvességet szívhatnak magukba, ami a későbbiekben papírelakadást eredményezhet.
Feltétlenül helyezze tasakba a még nem felhasznált papírt és zárja a tasak száját, mert egyébként a lapok meggyűrődhetnek, átnedvesedhetnek, ami a későbbiekben papírelakadáshoz vezethet.
Vissza a tetejére