# SZOFTVERLICENC

###### OLVASSA EL GONDOSAN EZT A LICENCET, MIELŐTT A SZOFTVERT HASZNÁLNI KEZDENÉ. A SZOFTVER HASZNÁLATBA VÉTELÉVEL ELFOGADJA A LICENCBEN FOGLALT HASZNÁLATI FELTÉTELEKET.

###### 1. | ###### Licenc A Licenchez kapcsolódó alkalmazás, bemutató, rendszer és egyéb szoftver, legyen az lemezen, csak olvasható tárolón vagy más adathordozón (a "Szoftver"), valamint a hozzá tartozó dokumentáció licencbe adója a SHARP. Az adathordozó, amin a Szoftver található az Ön tulajdona, de a SHARP és/vagy a SHARP licencadó partnerei fenntartják a jogot a Szoftver és a kapcsolódó dokumentáció tulajdonlására. Ez a Licenc lehetőséget biztosít Önnek a Szoftver egy nyomtatóhoz csatlakozó egy vagy több számítógépen való használatára, valamint egy másolat készítésére géppel olvasható formátumban biztonsági mentés céljából. Az ilyen másolatoknak tartalmazniuk kell a SHARP szerzői jogi megjegyzését, a SHARP licencadó partnereinek szerzői jogi megjegyzését, valamint minden olyan szabadalmi előzményt, amit a SHARP és/vagy a licencadó partnerek elhelyeztek a Szoftver eredeti másolatán. Ezenfelül lehetősége van átruházni a Szoftver összes licencjogát, a Szoftver biztonsági másolatát, a kapcsolódó dokumentációt és a jelen Licenc egy másolatát harmadik félnek, amennyiben a harmadik fél elolvassa és elfogadja a Licencben foglalt kikötéseket és feltételeket.
###### 2. | ###### Korlátozások A Szoftver a SHARP és a licencadó partnerei tulajdonát képező jogvédett anyagot, üzleti titkokat és más szabadalmazott anyagot tartalmaz. A tulajdonosok védelme érdekében tilos a Szoftvert visszafordítani, visszafejteni, szétdarabolni vagy más módon átalakítva azt ember által olvashatóvá tenni. A Szoftvert sem egészében, sem részlegesen nem szabad módosítani, hálózatra tenni, bérbe adni, lízingelni, kölcsönadni, terjeszteni, valamint a Szoftver alapján származtatott munkákat készíteni. A Szoftvert tilos hálózaton keresztül elektronikus úton egyik számítógépről a másikra átvinni.
###### 3. | ###### Megszűnés A licenc a megszűnéséig hatályban marad. A Licencet bármikor megszüntetheti, ha a Szoftvert és a kapcsolódó dokumentációt, valamint azok összes másolatát megsemmisíti. A Licenc a SHARP és/vagy a SHARP licencadó partnerei által küldött bármilyen értesítés nélkül azonnal érvényét veszti, ha Ön bármelyik rendelkezését figyelmen kívül hagyja. A licenc megszűnésével Ön köteles megsemmisíteni a Szoftvert és a kapcsolódó dokumentációt, valamint az összes msolatot.
###### 4. | ###### Exporttörvények rendelkezéseinek biztosítása Ön elfogadja és tanúsítja, hogy sem a Szoftvert, sem más, a SHARP-tól kapott műszaki adatot, sem a velük készült termékeket nem exportálja az Amerikai Egyesült Államokból más országokba, kivéve engedéllyel, valamint az USA törvényeinek és rendeleteinek betartásával. Ha a Szoftvert az USA területén kívül jogosan szerezte meg, akkor elfogadja, hogy sem a Szoftvert, sem más a SHARP-tól kapott műszaki adatot, sem a velük készült termékeket nem exportálja Amerikai Egyesült Államokból más országokba, kivéve engedéllyel, valamint az USA, valamint azon ország törvényeinek és rendeleteinek betartásával, amelyikben a Szoftvert beszerezte.
###### 5. | ###### Kormányzati végfelhasználók Ha a Szoftvert az Egyesült Államok Kormányának bármelyik egysége vagy ügynöksége nevében igényelte, az alábbi rendelkezések lépnek hatályba. A Kormány elfogadja az alábbiakat: (i)ha a Szoftver a Védelmi Minisztérium (Department of Defense, DoD) számára lett átadva, akkor a Szoftver besorolása „Kereskedelmi számítógépszoftver” és a Kormány csak „korlátozott jogokkal” rendelkezhet a Szoftver és a dokumentációja felett, amint azt a DFARS 252.227-7013 (c)(1) (1988. októberi) záradéka tartalmazza; valamint (ii)amennyiben a Szoftver az Egyesült Államok kormányának bármelyik egysége vagy ügynöksége számára lett átadva a DoD-n kívül, akkor a Szoftver a 48 C.F.R. 2.101 szerint „Kereskedelmi”, a 48 C.F.R. 12.212 szerint „Kereskedelmi számítógépszoftver” besorolást kap, a Kormány jogait a Szoftverrel és a dokumentációval kapcsolatban az FAR 52.227-19 (c)(2) záradéka, vagy a NASA esetében az FAR NASA kiegészítésének 18-52.227-86 (d) záradéka szabályozza.
###### 6. | ###### Jogi nyilatkozat a Szoftverre vállalt garanciával kapcsolatban Ön kifejezetten elismeri és elfogadja, hogy a Szoftvert kizárólag a saját kockázatára használja. A Szoftver és a kapcsolódó dokumentáció „JELEN ÁLLAPOTÁBAN” minden garancia nélkül kerül átadásra. A Sharp és a Sharp licencadó partnerei (a 6. és 7. rendelkezés miatt a Sharp és a Sharp licencadó partnerei a továbbiakban együttesen „SHARP” néven szerepelnek) kifejezetten elhárítanak MINDEN KIFEJEZETT VAGY BENNFOGLALT GARANCIÁT, BELEÉRTVE, DE NEM KIZÁRÓLAG AZ ELADHATÓSÁG ÉS ADOTT CÉLRA VALÓ ALKALMASSÁG GARANCIÁJÁT IS. A SHARP NEM GARANTÁLJA, HOGY A SZOFTVER FUNKCIÓI MEGFELELNEK AZ ÖN IGÉNYEINEK, SEM AZT, HOGY A SZOFTVER MŰKÖDÉSE FOLYAMATOS ÉS HIBAMENTES LESZ, VAGY A SZOFTVERBEN ELŐFORDULÓ HIBÁK KI LESZNEK JAVÍTVA. TOVÁBBÁ, A SHARP NEM VÁLLAL GARANCIÁT VAGY FELELŐSSÉGET A SZOFTVER VAGY A KAPCSOLÓDÓ DOKUMENTÁCIÓ HASZNÁLATÁVAL, VALAMINT A HASZNÁLATA EREDMÉNYÉVEL KAPCSOLATOS REPREZENTÁCIÓKÉRT AZOK KORREKT, PONTOS, MEGBÍZHATÓ VAGY EGYÉB TULAJDONSÁGÁNAK TEKINTETÉBEN. A SHARP VAGY A SHARP HIVATALOS KÉPVISELŐJE ÁLTAL ADOTT SEMMIFÉLE SZÓBELI VAGY ÍRÁSOS INFORMÁCIÓ VAGY TANÁCS NEM JELENTHET GARANCIÁT, ÉS NEM BŐVÍTHETI KI A JELEN GARANCIA ÉRVÉNYESSÉGÉT. HA A SZOFTVER HIBÁSNAK BIZONYUL, ÖN (ÉS NEM A SHARP VAGY A SHARP HIVATALOS KÉPVISELŐJE) VÁLLALJA AZ ÖSSZES SZÜKSÉGES SZERVIZELÉS, JAVÍTÁS VAGY KORREKCIÓ TELJES KÖLTSÉGÉT. EGYES JOGHATÓSÁGOK NEM ENGEDÉLYEZIK A BENNFOGLALT GARANCIA KIZÁRÁSÁT, ÍGY A FENTIEK ESETLEG NEM VONATKOZNAK ÖNRE.
###### 7. | ###### Felelősség korlátozása A SHARP SEMMILYEN KÖRÜLMÉNYEK KÖZÖTT (BELEÉRTVE A GONDATLANSÁGOT IS) SEM VONHATÓ FELELŐSSÉGRE SEMMIFÉLE VÉLETLEN, SPECIÁLIS VAGY KÖVETKEZMÉNYES KÁRÉRT, AMI A SZOFTVER VAGY A KAPCSOLÓDÓ DOKUMENTÁCIÓ HASZNÁLATÁBÓL VAGY ANNAK MŰKÖDÉSKÉPTELENSÉGÉBŐL SZÁRMAZOTT, MÉG AKKOR SEM, HA A SHARP VAGY A SHARP HIVATALOS KÉPVISELŐJE TUDOTT AZ ILYEN KÁROK LEHETŐSÉGÉRŐL. EGYES JOGHATÓSÁGOK NEM ENGEDÉLYEZIK A FELELŐSSÉG KIZÁRÁSÁT A VÉLETLEN VAGY KÖVETKEZMÉNYES KÁROKKAL KAPCSOLATBAN, ÍGY A FENTIEK ESETLEG NEM VONATKOZNAK ÖNRE. A SHARP semmilyen esetben nem vállal teljes felelősséget az összes Önt ért kárért, veszteségért, és nem tesz olyan műveletet (legyen az alapja szerződés, sérelem (beleértve a gondatlanságot is) vagy egyéb), aminek az értéke meghaladja a Szoftverért Ön által fizetett összeget.
###### 8. | ###### Hatályos jog és elválaszthatóság A Szoftver Apple Macintosh és Microsoft Windows rendszerekhez kapcsolódó részeivel kapcsolatban a licenc szabályozása és értelmezése Kalifornia, illetve Washington állam jogszabályaival összhangban történik. Ha az illetékes bíróság megállapítja a Licenc vagy annak egy része bármely rendelkezéséről, hogy az bármilyen okból végrehajthatatlan, az adott rendelkezést a felek szándékát tükröző megengedett legnagyobb mértékben végre kell hajtani, és a Licenc fennmaradó része továbbra is teljes mértékben érvényes és hatályos marad.
###### 9. | ###### Teljes szerződés Ez a Licenc teljes megállapodást képez a felek között a szoftver és a kapcsolódó dokumentáció használatával kapcsolatban, és felvált minden a tárgyban kötött korábbi vagy egyidejű írásos vagy szóbeli megállapodást. A Licenc bármilyen kiegészítése vagy módosítása csak a SHARP megfelelő felhatalmazással rendelkező képviselője által aláírt, írásos formátumban lesz kötelező érvényű.

Vissza a tetejére