# NEM MŰKÖDIK A KÜLDÉS

Ha nem tudja megoldani a problémát a kézikönyv megoldásainak segítségével, nyomja meg az [Üzem] gombot, majd állítsa a hálózati főkapcsolót „” helyzetbe. Várjon legalább 10 másodpercet, majd állítsa a hálózati főkapcsolót „” helyzetbe. Amikor a hálózati főkapcsoló színe zöldre váltott, nyomja meg az [ÜZEM] gombot.
Ha a feladatállapot-kijelző háttérszíne az érintőpanel jobb felső sarkában nem szürke, ne kapcsolja ki a hálózati főkapcsolót és ne húzza ki a tápkábelt a konnektorból. Ez megrongálhatja a merevlemezt, illetve a rajta tárolt vagy fogadott adatok elvesztését eredményezheti.

Ellenőrizze | Megoldás
--- | ---
Helyesen választotta ki a rendeltetési helyet? A megfelelő információk (e-mail cím vagy FTP szerver információ) vannak tárolva az adott rendeltetési helyhez? | Győződjön meg róla, hogy helyes információk vannak tárolva a rendeltetési helyre vonatkozóan, és hogy a rendeltetési helyet jól választotta ki. Ha a küldés e-mailen keresztül (Lapolvasás e-mailbe) sikertelen, hibaüzenet, például „Kézbesítetlen üzenet” jelentés érkezhet a kijelölt rendszergazda e-mail címére. Ez az információ segíthet a probléma okának meghatározásában.
A képfájl mérete meghaladja a Beállítás módban (Rendszergazda) beállított e-mail melléklet méretkorlátozást? | Forduljon a rendszergazdához. Ha a rendszergazda korlátozást állított be a küldendő fájlok méretére vonatkozóan, nem küldhető olyan fájl, amely a korlátozást túllépi.
A képfájl mérete meghaladja a levelezőkiszolgáló fájlmellékletre vonatkozó méretkorlátozását? (Ha a Lapolvasás e-mailbe funkciót használja.) | Csökkentse az egy e-mailhez csatolt fájl méretét (csökkentse a beolvasandó lapok számát). A fájl mérete csökkenthető egy alacsonyabb felbontás használatával is. Kérdezze meg a levelező kiszolgáló rendszergazdájától (vagy internetszolgáltatójától stb.), hogy az e-mailek küldésekor milyen fájlméret-korlátozás érvényes.
A címzett számítógép mappája megosztott mappa, hogy lehessen oda fájlokat küldeni? (Ha a Lapolvasás hálózati mappába funkciót használja.) | Ha a címzett mappa nincs megosztott mappaként konfigurálva, válassza a „Megosztás” elemet a mappa tulajdonságok menüben. Ha a mappát áthelyezték, vagy egyébként módosították, lehet, hogy a „Megosztás” beállítás megszűnt.
Engedélyezve vannak a gépen az [IPsec beállítások]? (Ha a Lapolvasás hálózati mappába funkciót használja.) | Forduljon a rendszergazdához. Ha beállítás módban engedélyezettek az [IPsec beállítások], előfordulhat, hogy az Ön számítógépes környezetében nem lehet a megosztott mappába lapolvasást végezni. „Beállítás mód” → [Biztonsági Beállítások] → [Ipsec beállítások]
Hosszú eredetit tett a dokumentumüvegre beolvasáskor? | Tegye az eredetit az automatikus dokumentumadagoló tálcájába. Hosszú eredeti nem olvasható be a dokumentumüvegről.
Összehajtott eredetit helyezett a készülékbe? | A kijelzőn megjelenő utasítások szerint hajtsa szét az eredetit, helyezze újra az automatikus dokumentumadagolóba, és olvassa be megint. Ha összehajtott eredetit helyezett az automatikus dokumentumadagolóba, a gép hibát jelez, és az eredeti tényleges méretének felismerésekor megszakítja a lapolvasást.

Vissza a tetejére