# PAPÍR BETÖLTÉSE A TÁLCÁBA

## Áttekintés

Papír betöltése az 1–4. tálcába (állvány/1x500/2x500/3x500 lapos papírfiók esetén. 2. tálcába állvány 500 és 2000 lapos papírfiók esetén.)
Az 1 – 4. tálcába maximum 500 A5R – A3 (5-1/2" x 8-1/2"R – 11" x 17") méretű papírlapot lehet betölteni.
Ha a korábban betöltött papírtól eltérő típusú vagy méretű papírt töltött be, feltétlenül ellenőrizze a "Beállítás mód" beállításait. A helytelen beállítás befolyásolja az automatikus papírválasztás működését. Nyomtatási hibát, nem megfelelő méretű vagy típusú papírra nyomtatást vagy papíradagolási hibát okozhat.
Ne tegyen nehéz tárgyakat a tálcára, és ne támaszkodjon a tálcára.
A papír típusának és méretének ellenőrzéséhez:
A „Beállítás mód” menüben válassza a [Rendszerbeállítások] → [Papírtálca beállításai] opciót.

## Használat

Húzza ki a papírtálcát.
Óvatosan húzza ki a tálcát ütközésig.
Papír betöltéséhez folytassa a 3. lépéssel. Eltérő méretű papír betöltéséhez folytassa a következő lépéssel.
Állítsa be az A és B lapvezető lemezeket a zárókarok megnyomásával és a betöltendő papír függőleges és vízszintes méreteihez igazítva azokat.
Az A és B lapvezető lemezek csúsztathatók. Papírmérethez igazításhoz csúsztassa el az egyes lapvezetőket a zárókar megnyomása közben.
Tegye a papírt a fiókba.
A papírt nyomtatási felülettel felfelé töltse a fiókba. A köteg nem lehet magasabb a jelzővonalnál (legfeljebb 500 lap).
Betöltés előtt forgassa át alaposan a papírköteget. Ellenkező esetben több oldal adagolódhat egyszerre, és ez papírelakadást okoz.
Óvatosan tolja a papírtálcát vissza a gépbe.
Tolja a tálcát teljesen be a gépbe.
Vissza a tetejére