# PAPÍRADAGOLÁS MACINTOSH KÖRNYEZETBEN

Ez a rész a nyomtatási beállítások ablakában található [Paper Feed] beállításokat ismerteti.

- Ha az [Auto Select] lett kiválasztva:

- Automatikusan kiválasztódik egy normál vagy újrahasznosított papírhoz (gyári alapértelmezett beállítás szerint csak normál papírhoz) beállított tálca, amelynek mérete az oldalbeállítások képernyőn a „Paper Size” menüben lett megadva.

- Ha papírtálca van megadva:

- A gép a megadott tálcát fogja használni attól függetlenül, hogy mi lett beállítva a „Paper Size” beállításban az oldalbeállítások képernyőn.
  Az oldalsó tálca használata esetén adja meg a papírtípust is. Ellenőrizze az oldalsó papírtálcához beállított papír típusát, győződjön meg arról, hogy valóban az a papírtípus ténylegesen van betöltve az oldalsó tálcába, majd válassza ki a megfelelő oldalsó tálcát (papírtípust).

- Ha papírtípus van megadva:

- A gép a beállítás képernyő „Paper Size” menüjében megadott típusú és méretű papírt tartalmazó tálcát használja a nyomtatáshoz.

Speciális hordozó, például borítékok szintén betölthetők az oldalsó tálcába.
A papír oldalsó tálcába való betöltésének műveletéhez lásd a "PAPÍR BETÖLTÉSE AZ OLDALSÓ TÁLCÁBA" részt.
Ha engedélyezett a [Detektált papírméret engedélyezése az oldalsó tálcában] (gyári alapértelmezett beállítás szerint letiltva) vagy a [Kiválasztott papírméret engedélyezése az oldalsó tálcában] beállítás (gyári alapértelmezett beállítás szerint engedélyezve), amelyeket a [Rendszerbeállítások] kiválasztásával érhet el a "Beállítás mód" → [Nyomtatóbeállítások] → [Alapértelmezett beállítások] → [Oldalsó tálca beállításai] menüben, a nyomtatásra nem kerül sor, ha a nyomtató-illesztőprogramban megadott papírtípus vagy papírméret eltér az oldalsó tálca beállításaiban megadott papírtípustól vagy papírmérettől.
Ha nem akarja, hogy az oldalsó tálca szerepeljen az [Automatikus kiválasztás] bekapcsolása esetén automatikusan kiválasztható tálcák között:
A „Beállítás mód” menüben válassza a [Rendszerbeállítások] → [Nyomtatóbeállítások] → [Alapértelmezett beállítások] → [Oldalsó tálca beállításai] → [Oldalsó tálca kizárása az automatikus papírkiválasztásból] opciót.
Vissza a tetejére