# METAADATOK KÉZBESÍTÉSE A LAPOLVASÁS AZ ASZTALRA FUNKCIÓVAL

A gyári alapértelmezett beállítással használt Network Scanner Tool a számítógépen hoz létre új névvel egy fájlt.
Ha a Network Scanner Tool segítségével küld metaadatfájlokat külső fél által készített alkalmazásba, ezt a beállítást le kell tiltani, így biztosítható a kereszthivatkozások használata a képfájl és az XML fájl között a számítógép által létrehozott fájlnév segítségével. (Annak érdekében, hogy a számítógépen már meglévő fájlt ne írjon felül az azonos nevű küldött fájl, a fájlnév [Opciók] képernyőn történő beállításakor ügyeljen arra, hogy ne fordulhasson elő névismétlődés. Például adjon egyedi kiterjesztést (dátumot stb.) a létrehozott fájl nevéhez. Ha a fájlnév beállítás üresen marad, a készülék automatikusan egyedi fájlnevet hoz létre.)
A metaadatok fogadásához a Network Scanner Tool használata ajánlott.
További információt a "Sharpdesk/Network Scanner Utilities" CD-ROM lemezen található (PDF formátumú) Network Scanner Tool User's Guide tartalmaz. A licencszerződéssel és az alkalmazásintegrációs modulhoz mellékelt CD-ROM használatával kapcsolatos információkat a külön "Sharpdesk licenckészlet" kézikönyvben találja.
Külső partnerek alkalmazásainak használata
A külső partnerek alkalmazásainak széles skálája áll rendelkezésre. Egyes alkalmazások a Network Scanner Tool eszközből automatikusan elindíthatók, míg mások nem.
Ha engedélyezett az alkalmazások automatikus futtatása, a Network Scanner Tool egy ".exe" kiterjesztésű paranccsal indítja el az alkalmazásokat, amelyek paramétere a képfájl neve.
Például, ha a Network Scanner Tool úgy lett beállítva, hogy elindítsa az „APP.EXE” alkalmazást, a rendszer az „APP.EXE IMG.TIF” parancsot adja ki.
Ha egy fájl metaadatok fogadására lett megadva, a metaadat fájl neve nem adható meg úgy, hogy ugyanakkor parancsként közvetlenül elindítsa az alkalmazást.
(Ugyanakkor a metaadat fájl a számítógépen ugyanabban a mappában tárolódik, mint az IMG.TIF fájl.)
Vissza a tetejére